5. veebruaril kell 17 toimub näitusel „Vilen Künnapu. Kunst, arhitektuur, revolutsioon” kuraatori Indrek Grigori ekskursioon.
#000002
Vilen Künnapu suurnäituse raames toimuv kuraatoriekskursioon võimaldab saada unikaalse sissevaate ühe näituse telgitagustesse ning avab ühtlasi ühe Eesti arhitektuuri ja kunsti elava klassiku loomeilma. Arhitektuurimuuseumi näitus püüab kirjeldada erinevate mõjude koosluses sündinud sünteesi, kõrvutada Künnapu varasemaid, arhitektuuriajaloo klassikasse kuuluvaid hooneid arhitekti värskete projektidega. Näituse rõhuasetus pole kaugeltki mitte ainult arhitektuuril, vaid pigem Künnapu vabaloomingul – joonistustel, kollaažidel ja maalidel – mis aitavad arhitektuuris toimunud muutust nähtavaks ja arusaadavaks teha.
#000003